Rikunarita-ORG/Wikinium huggingface dataset:
# Devai (budizmas)

| Devai (budizmas) |
| --- |
|  |
| **Sanskritas** | देव Deva |
| **Kinų k.** | 天 Tiān |
| **Japonų k.** | 天 Ten |
| **Korėjiečių k.** | Cheon |
| **Vietnam. k.** | Thiên |
| **Tibetiečių k.** | lha |
| **Mongolų k.** | tenger |
| **Kategorija** | devai |

**Devas** (skr. देव *Deva*) – budizmo mitologijos ir kosmologijos sąvoka, reiškianti „dievas“. Ji kilusi iš indų mitologijos to paties pavadinimo sampratos (devai). Devų gyvenamas loka vadinamas **Devaloka**, ir tai yra viena iš šešių būties formų. Kartu devai sudaro vieną žemiausių hierarchinių grupių budizmo mitologijoje.

## Devaloka

Devaloka – devų, pasaulis, esantis Meru kalno viršūnėje ir aukščiau. Devaloko dievai yra mirtingi, nors ir gyvena labai ilgai. Taigi, jie sukasi samsaros rate. Kadangi gyvenimas čia labai patogus, jis neskatina kovoti dėl atbudimo, ir neretai devai po mirties atgimsta žemesniuose pasauliuose. Tai – pasaulis kur labiausiai reiškiasi iliuzijos demonas Mara.

Devaloka sudarytas iš šešių dangaus sluoksnių.

* Parinirmita-vašavartinas – aukščiausias sluoksnis. Jam priklauso patys laimingiausi dievai, ir tarp jų yra Mara. Jų valdovas yra Vašavartinas.
* Nirmanaratis – Jų valdovas yra Visakha.
* Tušitas – dangus, kuriame gyvena bodhisatvos, ruošdamiesi gyvenimui žmonių pasaulyje. Sidharta Gautama gyveno čia bodhisatva Śvetaketu. Dabar šiame danguje gyvena bodhisatva Nāthadeva, kuris taps Buda Maitrėja. Šio dangaus valdovas yra Santusita.
* Jama dangus – žemiausiai esantis dangus, kuris nesiekia Meru kalno viršūnės. Dangaus valdovas yra Sujama.
* Trajastrimša – Meru kalno viršūnėje esantis dangus. Čia žydi nuostabiausi sodai, pastatyti gražiausi rūmai. Čia gyvena 33 devai, kurių valdovas – Šakras. Jiems patarnauja padėjėjai ir apsarės.
* Čaturmaharadžika-kaika – žemiausias Devaloko sluoksnis, susisiekiantis su Asuraloka. Šiame danguje gyvena devai, valdantys Saulę ir Mėnulį. Tai pat čia viešpatauja keturi lokapalai, saugantys keturias pasaulio šalis ir valdantys keturių rūšių mitines būtybes. Tai – Vaišravana, Virudhaka, Dhritaraštra ir Virupakša.

## Devų kategorija

Devai sudaro pačią žemiausią Budizmo mitologijos dievybių kategoriją, esančią žemiau nei vidjaradžos. Dauguma šių mitologinių personažų yra atėję iš Indų mitologijos. Budizme be keturių lokapalų pripažįstami 12 svarbiausių devų, globojančių pasaulio šalis ir svarbiausius šviesulius. Tai: Brahma, Šakras, Agnis, Jama, Rakšasa, Varuna, Vajus, Vaišravana, Išana, Prithivi, Surja, Čandra. Kitos dievybės yra Mahešvara (Šiva), Sarasvati, Mahakalas, Šri Mahadevi (Lakšmė), Skanda, Mariči, Vinajaka (Ganešas), Vadžradhara, Hariti ir t. t.
# Nepal sambat

Naujųjų metų šventinė eisena
**Nepal sambat** (devan.: नेपाल सम्बत) – Nepale veikiantis kalendorius, skaičiuojantis metus pagal mėnulio kalendorių, 2007 m. pripažintas Nepalo vyriausybės.

## Istorija

Nepal sambat era prasidėjo pažymint datą, kai labdarys Sankhadhar Sakhwa apmokėjo nepaliečių skolas valdovui Raghav Dev, anot legendos, smėlį pavertęs auksu. Kalendoriaus pradžia laikoma mūsų eros 879 m. spalio 29 d. Šio kalendoriaus datos buvo kalamos ant monetų, akmens ir vario plokščių, spausdinamos karališkuose dekretuose, kronikose, hinduistų ir budistų rankraščiuose, teisės dokumentuose, laiškuose.

Kalendorius buvo visuotinai paplitęs iki XX a. pradžios, kol susilaukė oficialios valdžios nepritarimo. Tačiau toliau buvo naudojamas tradicinėse apeigose, nustatant religinių švenčių, atmintinų jubiliejų datas, sudarant horoskopus. Praėjus šimtmečiui po kalendoriaus ignoravimo iš valdžios pusės, Nepal Sambat buvo atgaivintas kaip Nepalo šlovės ir nacionalinės vienybės simbolis. Po perėjimo prie parlamentinės demokratijos 2008 m. vyriausybė Nepal Sambat pavadino nacionaline era. 2011 m. spalio 25 d. kalendorius buvo patvirtintas šalies nacionaliniu kalendoriumi, tačiau Nepale išliko ir daugiau kalendorinių sistemų: *Bulla Sambat*, *Hidžra Sambat*, *Išvi Sambat* ir kt.

## Kalendoriaus struktūra

Nepal sambat paremtas indų kalendorių naudojama laiko skaičiavimo sistema. Nuo Saka kalendoriaus eros atsilieka 802 metus. Metus sudaro 354 dienos, mėnulio mėnesį – 29 arba 30 dienų. Taip kas trejus metus įterpiamas mėnuo išlyginti metų dienų skaičių.

| Devanagari | Lotyniškai | Mėnuo pagal Grigalių
  |
| --- | --- | --- |
| कछला | Kachha lā | Lapkritis |
| थिंला | Thin lā | Gruodis |
| पोहेला | Pohe lā | Sausis |
| सिल्ला | Sil lā | Vasaris
  |
| चिल्ला | Chil lā | Kovas |
| चौला | Chau lā | Balandis |
| बछला | Bachha lā | Gegužė |
| तछला | Tachha lā | Birželis |
| दिल्ला | Dil lā | Liepa |
| गुंला | Goon lā | Rugpjūtis |
| ञंला | Yen lā | Rugsėjis |
| कौला | Kau lā | Spalis |

## Nuorodos

* Nepal sambat kalendoriaus oficiali svetainė
* Nepal Sambat pripažintas nacinaliniu kalendoriumi
# Rumi kalendorius

| Rumi kalendorius Julijaus kalendoriaus atmaina |
| --- |
|  |
|  |
| **Naudotas** | Osmanų imperija |
| Pradėtas naudoti | 1840 |
| **Panaikintas** | 1926 |
| **Svarbesnės reformos** | 1917 |
|  |
| Tipas | Saulės |
| Dienų metuose | 365-366 |
| **Keliamoji diena** kas 4 m. | Subato 29 |
| Mėnesių metuose | 12 |
| Datos pagal Grigaliaus kalendorių |
| Metų pradžia | kovo 12, vėliau - sausio 1 |
| Naudojamos eros |
| Hidžros era (A.H.) (Hidžra) | 622 (dabar: **1404 m.**) |
|  |

**Rumi kalendorius** (turk. *Rumi takvim*) – tai kalendorius, XIX–XX a. naudotas Osmanų imperijoje ir Turkijoje. Tai buvo Julijaus kalendoriaus, vėliau – Grigaliaus kalendoriaus atmaina.

## Istorija ir struktūra

Iš pradžių Osmanų imperijoje, kaip ir visame musulmoniškame pasaulyje buvo naudojamas Musulmonų kalendorius. Tačiau šis dėl savo specifikos atsilieka nuo žemdirbystės ciklo, todėl praktiniams skaičiavimams buvo reikalingas Saulės ciklu grįstas kalendorius. Todėl buvo perimtas tuometinis graikų naudojamas Julijaus kalendorius. Kadangi graikai buvo vadinami romėjais (rumiais), iš to ir kilo kalendoriaus pavadinimas.

Kadangi Musulmoniški metai eidavo greičiau, kad neatsiliktų nuo Saulės metų skaičiavimo, 1677 m. Hasanas Paša pasiūlė kas 33 Hidžros metus išmesti vienerius. 1740 m. Julijaus kalendorius buvo adaptuotas vesti valstybės finansų apskaitą, tik jo pirmuoju mėnesiu buvo laikomas kovas. 1840 m. kalendorius buvo pritaikytas visiems pilietiniams reikalams ir pavadintas Rumi kalendoriumi.

Šis kalendorius nesiskyrė nuo Julijaus kalendoriaus savo struktūra: jo mėnesiai prasidėdavo tuo pačiu metu ir turėjo tiek pat dienų. Skyrėsi tik mėnesių pavadinimai (nemažai jų buvo Artimųjų Rytų kilmės). Metai prasidėdavo kovo 1 d. (pagal Julijaus kalendorių). Be to, buvo naudojama Hidžros era – metų skaičiavimas ne nuo Kristaus gimimo, or nuo Hidžros – Mahometo įžengimo į Mediną.

1917 (1332 AH) m. kalendorius buvo reformuotas ir perėjo prie Grigališkojo laiko skaičiavimo. Todėl po tų metų vasario (subato) 15 d. iš karto atėjo 1333 AH kovo 1 d. Iš karto tais metais buvo nuspręsta pereiti prie metų skaičiavimo nuo sausio (*Kânûn-ı Sânî*) 1 d. Šis reformuotas kalendorius išliko iki 1925 m., kuomet Turkija galutinai perėjo prie Grigaliaus kalendoriaus. Tuo metu pakeisti keturių mėnesių pavadinimai.

Mėnesiai| *Nr. po 1917 m.* | *Nr. iki 1917 m.* | Pavadinimas | Dienų | Dabartinis pavadinimas | Lietuviškas pavadinimas |
| --- | --- | --- | --- | --- | --- |
| Turkų kalba | Osmanų kalba |
| I | 11 | Kânûn-ı Sânî | كانون ثانی | 31 | Ocak | sausis |
| II | 12 | Şubat | شباط | 28 | Şubat | vasaris |
| III | 1 | Mart | مارت | 31 | Mart | kovas |
| IV | 2 | Nisan | نیسان | 30 | Nisan | balandis |
| V | 3 | Mayıs | مایس | 31 | Mayıs | gegužė |
| VI | 4 | Haziran | حزیران | 30 | Haziran | birželis |
| VII | 5 | Temmuz | تموز | 31 | Temmuz | liepa |
| VIII | 6 | Ağustos | اغستوس | 31 | Ağustos | rugpjūtis |
| IX | 7 | Eylül | ایلول | 30 | Eylül | rugsėjis |
| X | 8 | Teşrin-i Evvel | تشرین اول | 31 | Ekim | spalis |
| XI | 9 | Teşrin-i Sânî | تشرین ثانی | 30 | Kasım | lapkritis |
| XII | 10 | Kânûn-ı Evvel | كانون اولs | 31 | Aralık | gruodis |
# Ryokichi Minobe

| Ryokichi Minobe jap. 美濃部 亮吉 |
| --- |
| Gimė | 1904 m. vasario 5 d.  |
| Mirė | 1984 m. gruodžio 24 d. (80 metų)  |
| Tėvas | Tacukišis Minobė |
| Motina | Tamiko |
|  |
| Veikla | Japonijos politikas, buvęs Tokijo prefektūros gubernatorius |

**Ryokichi Minobe** (jap. 美濃部 亮吉, 1904 m. vasario 5 d. – 1984 m. gruodžio 24 d.) – Japonijos politikas, buvęs Tokijo prefektūros gubernatorius.

## Biografija

Gimė Tokijuje, inteligentų šeimoje. Minobės tėvas – tuomet žymus konstitucinės teisės mokslininkas Tacukišis Minobė, motina Tamiko – vyriausia matematiko, pedagogo ir politiko Dairoku Kikučio dukra.

|  |  |  |
| --- | --- | --- |
| Prieš tai: **Ryutaro Azuma** | **Tokijo gubernatorius** 1967–1979 | Po to: **Suzuki Shunichi** |
# Tokijo uostas

| Tokijo uostas |
| --- |
|  |
| Vieta |
| Valstybė |  Japonija |
| Vandenynas | Ramusis vandenynas |
| Bendra informacija |
| Būklė | Veikiantis |
| Pradėjo veikti | 1925 m. |
| Sausumos plotas | 1033 ha |
| Prieplaukos | 205 |
| Statistika |
| Darbuotojų skaičius | 30 tūkst. (2007 m.) |
| Metinis laivų skaičius | 31,6 tūkst. (2008 m.) |
| Metinė krova | 90,8 mln. t (2007 m.) |
| Konteinerių krova | 3,69 mln. TEU (2007 m.) |
| Nuoroda | www.kouwan.metro.tokyo.jp |

**Tokijo uostas** (jap. 東京港) – keleivinis ir komercinis jūrų uostas Tokijuje, Japonijoje. Vienas užimčiausių uostų Ramiojo vandenyno regione.

## Istorija

1923 m. pradėti krovinių terminalo statybos darbai, kurie užbaigti 1925 m.

1941 m. gegužės 20 d. atidaryti dar du krovos terminalai, o Tokijo uostui suteiktos tarptautinės prekybos teisės.

## Galerija

*
*
*

## Šaltiniai

## Nuorodos

* Oficiali svetainė
# Mokslų akademija

**Mokslų akademija** – organizacija, skirta mokslo ar jo šakos vystymui arba populiarinimui iš mokslo pamėgimo, be praktinių motyvų. Valstybės mokslo akademija vienija žymiausius mokslininkus iš tos valstybės, bei susijusius su ja.

Mokslų akademija gali būti tiek valstybinė, tiek privati.

## Išnašos
# V-Varen Nagasaki

**V-Varen Nagasaki**|  |
| **Pavadinimas** | V・ファーレン長崎 Vi Fāren Nagasaki |
| **Įkurtas** | 2005 m. |
| **Stadionas** | Transcosmos Stadium Nagasaki, Nagasakis |
| **Talpa** | 20 246 |
| **Vadovas** | Akira Takata |
| **Vyr. treneris** | Takuya Takagi |
| **Lyga** | **J1 League (I)** |
| **2025** |  *J2*, 2 vieta |
|

|  |  |
| --- | --- |
|

**Apranga namie** |

**Apranga svečiuose** |

 |

**„V-Varen Nagasaki“** (jap. V・ファーレン長崎 = *Vi Fāren Nagasaki*) – Japonijos futbolo klubas iš Nagasakio.

## Istorija

Klubo ištakos siekia 2005 m. Nuo 2009 m. sezono rungtyniavo J3 League. 2012 m. sezone tapo lygos nugalėtojais. Nuo 2013 m. sezono varžėsi J2 League. 2017 m. sezone iškovojo antrąją vietą.

2018 m. sezone debiutavo pajėgiausioje šalies futbolo lygoje – J1 League, bet liko aštuonioliktoje vietoje ir po sezono iškrito į žemesnį divizioną.

Nuo 2019 m. sezono rungtyniavo J2 League. 2025 m. sezone iškovojo antrąją vietą. Nuo 2026–2027 m. sezono varžėsi J1 League.

## Pasiekimai

 **J2 League: Antroji vieta (2): 2017, 2025 m.
* Trečioji vieta (2): 2020, 2024 m.

 **J3 League: **Nugalėtojai (1):** 2012 m.

## Sezonai: J.League

Pastarųjų metų sezonai

| Sezonas | Lygmuo | Lyga | Užimta vieta | Nuorodos | Pastabos |
| --- | --- | --- | --- | --- | --- |
|  |  |  |  |
| **2026–2027** | **1.** | **J1 League** | **.** |  |
| **2025** | **2.** | **J2 League** | **2.** |  |
| **2024** | **2.** | **J2 League** | **3.** |  |
| **2023** | **2.** | **J2 League** | **7.** |  |
| **2022** | **2.** | **J2 League** | **11.** |  |
| **2021** | **2.** | **J2 League** | **4.** |  |
| **2020** | **2.** | **J2 League** | **3.** |  |
| **2019** | **2.** | **J2 League** | **12.** |  |
| **2018** | **1.** | **J1 League** | **18.** |  |
| **2017** | **2.** | **J2 League** | **2.** |  |
| **2016** | **2.** | **J2 League** | **15.** |  |
| **2015** | **2.** | **J2 League** | **6.** |  |
| **2014** | **2.** | **J2 League** | **14.** |  |
| **2013** | **2.** | **J2 League** | **6.** |  |
| **2012** | **3.** | **J3 League** | **1.** |  |
| **2011** | **3.** | **J3 League** | **5.** |  |
| **2010** | **3.** | **J3 League** | **5.** |  |
| **2009** | **3.** | **J3 League** | **11.** |  |

Šaltiniai:

## Apranga

Sportinės aprangos pokyčiai.
* Namuose žaidžia tradicine apranga.

|  |  |  |  |  |  |
| --- | --- | --- | --- | --- | --- |
|

**2020 metai** |

**2021 metai** |

**2022 metai** |

**2023 metai** |

**2024 metai** |

**2025 metai** |

|  |  |  |  |  |  |
| --- | --- | --- | --- | --- | --- |
|

**2014 metai** |

**2015 metai** |

**2016 metai** |

**2017 metai** |

**nežinomi metai** |

**2019 metai** |

## Išnašos

## Nuorodos

* Oficiali klubo svetainė
* J.League svetainė
* SOCCERWAY
* FLASHSCORE
* Transfermarkt
* Globalsportsarchive
# Kvapusis citrinmedis

| Citrus × junos |
| --- |
|  Kvapusis citrinmedis (*Citrus × junos*) |
| Mokslinė klasifikacija |
|

|  |  |
| --- | --- |
| Karalystė: | Augalai *( Plantae)* |
| Skyrius: | Magnolijūnai *( Magnoliophyta)* |
| Klasė: | Magnolijainiai *( Magnoliopsida)* |
| Poklasis: | Erškėčiažiedžiai *( Rosidae)* |
| Šeima: | Rūtiniai *( Rutaceae)* |
| Gentis: | Citrinmedis *( Citrus)* |
| Rūšis: | Greipfrutinis citrinmedis *( Citrus × junos)* |

 |

**Kvapusis citrinmedis** (*Citrus × junos*) – rūtinių (*Rutaceae*) šeimos citrinmedžių (*Citrus*) genties augalų rūšis. Dar žinomas pagal japonišką pavadinimą **juzu** (jap. 柚子 arba ユズ = *yuzu*).

Manoma, kad išvestas Kinijoje sukryžminus rytinį citrinmedį ir mandariną. Vėliau paplito Korėjoje, o maždaug X a. pasiekė Japoniją.

## Išvaizda

Kvapusis citrinmedis yra iki 5 m aukščio visžalis medis su nedideliais tamsiai žaliais lapais. Žydi baltais ir kvapniais žiedais.

Vaisiai apie 4–7 cm skersmens, šiek tiek suploti. Nokdami keičia spalvą iš žalios į geltoną. Žievė nelygi, stora, turinti daug eterinių aliejų, kvapni. Minkštimo gan nedaug, jame daug sėklų. Minkštimas sultingas, rūgštus, turi kartumo.

## Naudojimas

Vaisiai populiarūs tradicinėse japonų ir korėjiečių virtuvėse. Jų tarkuota žievė ir sultys mažais kiekiais naudojami padažuose, gėrimuose (tiek gaiviuosiuose, tiek alkoholiniuose), desertuose, acto gamyboje.

## Galerija

* Neprinokę vaisiai
* Vaisiai ant medžio
* Vaisiai
* Vaisių skerspjūvis
* Iš vaisių pagaminta arbata ir marmeladas

## Šaltiniai
# Sabalas

| Martes zibellina |
| --- |
|  Sabalas (*Martes zibellina*) |
| Mokslinė klasifikacija |
|

|  |  |
| --- | --- |
| Karalystė: | Gyvūnai *( Animalia)* |
| Tipas: | Chordiniai *( Chordata)* |
| Klasė: | Žinduoliai *( Mammalia)* |
| Būrys: | Plėšrieji žinduoliai *( Carnivora)* |
| Šeima: | Kiauniniai *( Mustelidae)* |
| Gentis: | Kiaunės *( Martes)* |
| Rūšis: | Sabalas *( Martes zibellina)* |

 |
| Binomas |
| Martes zibellina Linnaeus, 1758 |

**Sabalas** (*Martes zibellina*) – kiauninių šeimos plėšrus žinduolis. Kailinis žvėris.

Kūnas iki 56 cm, uodega – iki 20 cm ilgio. Aktyviausias ryte ir vakare. Laikosi kedrynuose, kalnų upių aukštupiuose. Tai tipiškas Sibiro taigos gyventojas. Vikrus ir gana stiprus gyvūnas. Patinas sveria apie 1100–1800 g, o patelė – 900–1500 g. Gali šuoliuoti. Kojos statomos poromis, pėdų įspaudai yra 5x7 cm dydžio. Šuolio ilgis apie 30-70 cm. Taip pat gerai laipioja medžiuose. Turi gerą klausą ir uoslę, bet regėjimas silpnas. Balsas šiek tiek panašus į katės miaukimą. Lengvai vaikšto ir puriu sniegu.

Kailio spalva gali būti gana įvairi – nuo beveik juodos iki smėlio spalvos.

Paplitęs Šiaurės Azijoje nuo Uralo kalnų iki Mongolijos ir Hokaido (Japonija).

Sabalas
## Šaltiniai

## Nuorodos

* Sabalas
# Pietų Kiongsango provincija

| Pietų Kiongsango provincija 경상남도 |
| --- |
|  |
|  |
| **Valstybė** |  Pietų Korėja |
| **Administracinis centras** | Čangvonas |
| **Apskričių skaičius** | 10 + 10 miestų |
|  |
| **Gyventojų** (2020) | 3 333 056 |
| **Plotas** | 10 533 km² |
| **Tankumas** (2020) | 316 žm./km² |
|  |
| **Tinklalapis** | gsnd.net |
|  **Vikiteka** | Pietų Kiongsango provincija |

**Pietų Kiongsango provincija, Kiongsang Namdo** (kor. 경상남도 = *Kyŏngsang-namdo*) – provincija Pietų Korėjos pietryčiuose. Šiaurėje ribojasi su Šiaurės Kiongsangu, vakaruose – su Šiaurės ir Pietų Džolos provincijomis. Pietuose skalauja Korėjos sąsiauris. Svarbiausia upė – Nakdongas. Provincijos sostinė – Čangvonas.

## Administracinis skirstymas

Pietų Kiongsango provincija padalinta į 8 miesų (*si*, 시) ir 10 apskričių (gun, 군).

### Miestai

|  |  |
| --- | --- |
| * Čangvonas (창원시)
* Kodžė (거제시)
* Kimhė (김해시)
* Džindžu (진주시)
 | * Mirjangas (밀양시)
* Sačonas (사천시)
* Tongjongas (통영시)
* Jangsanas (양산시)
 |

### Apskritys

|  |  |  |
| --- | --- | --- |
| * Čangnjongo apskritis (창녕군)
* Keočango apskritis (거창군)
* Kosongo apskritis (고성군)
* Hadongo apskritis (하동군)
 | * Hamano apskritis (함안군)
* Hapčono apskritis (합천군)
* Hamjango apskritis (함양군)
 | * Namhė apskritis (남해군)
* Sančongo apskritis (산청군)
* Uirjongo apskritis (의령군)
 |

## Šaltiniai

|  |  |
| --- | --- |
| **Pietų Korėjos administracinis suskirstymas** |  |
|

|  |  |
| --- | --- |
| **Provincijos**: | Kiongi | Kangvonas | Šiaurės Čungčongas | Pietų Čungčongas | Šiaurės Džola | Pietų Džola | Šiaurės Kiongsangas | Pietų Kiongsangas |
| **Metropoliniai miestai**: | Pusanas | Tegu | Inčonas | Kvangdžu | Tedžonas | Ulsanas |
| **Išskirtasis miestas**: | Seulas |
| **Specialus savivaldos miestas**: | Sedžongas |
| **Išskirtoji provincija**: | Čedžu |

 |
# Sandėlis

Sandėlis su daugiaaukščiais stelažais produkcijos laikymui
**Sandėlis** – atviras arba uždaras pastatas, specialiai pritaikyta patalpa ar aikštelė įvairioms medžiagoms, pramonės gaminiams ir pusgaminiams, žemės ūkio bei kitai produkcijai laikyti. Sandėliai pastatomi produkcijos gaminimo arba perdirbimo vietose, prie krovinių gabenimo kelių automobiliais ar geležinkeliais terminalų, uostų.

## Paskirtis

Sandėliai skirti labai skirtingos produkcijos patogiam laikymui ir susijusioms operacijoms. Saugoti, perkelti, transportuoti naudojami konteineriai, maišai, dėžės, paketai, padėklai, stelažai, aruodai. Pagal paskirtį jie būna gamybiniai ir skirstomieji (logistiniai) sandėliai. Šiuolaikinių sandėlių statiniai būna vienaaukščiai arba daugiaaukščiai, šildomi ar nešildomi, dažniausiai karkasiniai, iš lengvų, greit pastatomų ir išardomų konstrukcijų. Krovos, perkėlimo, rūšiavimo ir kitos operacijos mechanizuotos, pasitelkiant kėlimo įrangą, konvejerius, autokarus. Dideliuose sandėliuose daugelis operacijų automatizuotos, įdiegtos kompiuterizuotos sandėlio valdymo sistemos.

Atviruose sandėliuose laikomos drėgmei atsparios birios (smėlis, žvyras, anglys), gabalinės medžiagos (plytos, gelžbetoniniai gaminiai), įpakuoti gaminiai (įrengimai, staklės). Atviros aikštelės turi tvirtą nuolaidų paviršių drėgmės pertekliui pašalinti.

Uždari sandėliai skirti kroviniams, reikalaujantiems tam tikrų sandėliavimo sąlygų, todėl čia laikomos drėgmei neatsparios birios medžiagos (grūdai, miltai, rišamosios, cheminės medžiagos), skysčiai, dujos, įrenginiai, tekstilės, medienos ir kiti gaminiai, maisto produktai, žemės ūkio produkcija. Tam tikriems produktams, pvz., pavojingiems, greitai gendantiems, sudaromos išskirtinės sąlygos, o su specialia įranga palaikomi nustatyti mikroklimato parametrai. Tokiuose specialiuose sandėliuose naudojami įrengimai gerokai skiriasi nuo atviro ir uždaro tipo sandėlių.

## Sandėliavimas

Krovinių sandėliavimas yra įvairių procesų visuma. Pagrindinės sandėliuose vykdomos veiklos, operacijos:

* produkcijos priėmimas ir registravimas,
* ilgalaikis ir trumpalaikis prekių sandėliavimas (nuolatinė sandėlio inventorizacija realiu laiku),
* prekių išsiuntimas ir pristatymas (rūšiavimas, pakavimas, siuntų suformavimas),
* muitinės sandėliavimas (importo ir eksporto procedūros).

## Taip pat skaitykite

* Magazinas

## Šaltiniai

## Nuorodos

* Sandėlių tipai ir apsirūpinimas sandėliavimo įranga (*mediapro.lt*)
* Online shopping drives demand for warehousing space. August, 2018
# Nikkei 225

**Nikkei 225** – akcijų indeksas, atspindintis 225 geriausiai įvertintų Japonijos įmonių, kotiruojamų pirminiame Tokijo vertybinių popierių biržos sąraše, akcijų vertę. Indeksą sudaro 225 likvidžiausios Japonijos įmonių akcijos. Šis indeksas skaičiuojamas nuo 1950 m.